**Augstskolas vai koledžas attīstības stratēģijas ieviešanas pašnovērtējuma**

**ziņojuma veidlapas aizpildīšanas metodika**

**Pašnovērtējuma ziņojuma mērķis**: atbilstoši augstākās izglītības institūcijas (turpmāk – AII) attīstības stratēģijas ieviešanas plānam un balstoties uz līdzšinējo sniegumu, novērtēt attīstības stratēģijā plānoto mērķu un rezultātu sasniegšanas pakāpi un izvirzīt jaunus īstermiņā, vidējā termiņā un ilgtermiņā sasniedzamos mērķus AII pārdomātai un efektīvai pārvaldībai, lai nodrošinātu mūsdienīgām prasībām atbilstošu, kvalitatīvu, pētniecībā balstītu un konkurētspējīgu augstāko izglītību un pētniecību.

AII, gatavojot stratēģijas ieviešanaspašnovērtējuma ziņojumu, nodrošina ziņojumā iekļautās informācijas sasaisti ar tās 8.2.3. specifiskā atbalsta mērķa „Nodrošināt labāku pārvaldību augstākās izglītības institūcijās” (turpmāk – 8.2.3. SAM) īstenotā projekta ietvaros veiktajiem starptautiskajiem salīdzinošajiem izvērtējumiem (*peer-review*), pētījumiem, audita rekomendācijām un citiem izvērtējumiem[[1]](#footnote-1) (ja attiecināms).

Pašnovērtējuma ziņojuma kopējais apjoms (izņemot pielikumus) nepārsniedz 25 lappuses.

|  |
| --- |
| 1. **Kopsavilkums (< 3000 zīmes>):** |
| *Šajā punktā AII sniedz īsu, visaptverošu un strukturētu 2., 3., 4., 5. un 6. punktā minēto rīcības virzienu kopsavilkumu par AII attīstības stratēģijas ieviešanas novērtējumu pēc būtības, kas rada priekšstatu par pārskata periodā paveikto, tostarp to analīzi sasaistot ar spēkā esošiem politikas plānošanas dokumentiem izglītības un pētniecības jomā.*  *Kopsavilkumu ieteicams rakstīt pēc visu pārējo sadaļu aizpildīšanas.* |

|  |
| --- |
| 1. **Studiju programmu satura attīstības plāna ieviešanas analīze (< 10 000 zīmes>)** |
| *Lūdzam norādīt informāciju par:*   * 1. *AII stratēģisko vērtējumu par studiju programmu satura attīstības plāna ieviešanas statusu (status quo), t.i. plānotie mērķi, to sasniegšanas progress (sasniegti, daļēji sasniegti, nav sasniegti), kā arī informāciju par plānoto mērķu ieviešanas statusu, ja AII attīstības stratēģijas īstenošanas termiņš turpinās pēc 8.2.3. SAM projekta īstenošanas. Kā sasniegto rezultātu ietekmē ir mainījusies studiju vide esošajiem un topošajiem studentiem, AII administratīvajam un akadēmiskajam personālam (minot piemērus)? Analītisks novērtējums sniedzams kontekstā ar 8.2.1. SAM[[2]](#footnote-2) projektu (ja attiecināms). Stratēģisko vērtējumu aprakstīt un pamatot ar konkrētiem faktiem ne vairāk kā 2-3 rindkopās;*   2. *sasniegtajiem rezultātiem pēc būtības par šādiem aspektiem (informāciju norādot īsā un kopsavelkošā veidā):* * ***analīze par studiju programmu kvalitātes, konkurētspējas un efektivitātes paaugstināšanu:*** *norādīt 8.2.3. SAM ietvaros pilnveidoto studiju programmu skaitu; kādas būtiskas izmaiņas veiktas studiju programmu satura un struktūras pilnveidē, t.sk. tālākizglītības piedāvājumā, ievērojot projektā veiktos nozares cilvēkresursu attīstības vajadzību un prasmju pētījumu rezultātus (ja attiecināms) un starptautiskās tendences studiju piedāvājuma attīstībā; kādā veidā nodrošināta industrijas/nozares iesaiste studiju programmu satura pilnveidē (minot piemērus) un kā AII vērtē industrijas/nozares iesaisti un atdevi studiju programmu pārskatīšanā un satura pilnveidē; kādi ir būtiskākie secinājumi par paveikto studiju programmu satura pilnveidei un turpmākās attīstības vajadzības;* * ***analīze par studiju satura un studiju procesa digitalizācijas risinājumiem:*** *īsi raksturot projektā ieviestās un paplašinātās digitalizācijas/tehnoloģiju izmantošanas iespējas (piem., izstrādāti digitālie mācību līdzekļi, studiju kursu pārbaudījumu un eksāmenu e-risinājumi, ieviestie digitālie mācību analītikas rīki, u.c. risinājumi); kādi ir būtiskākie secinājumi; kāds ir AII redzējums par turpmākajiem studiju satura digitalizācijas risinājumiem un e-koplietošanas risinājumiem;* * ***analīze par pētniecībā balstītas augstākās izglītības nodrošināšanu****: kā ieviestās inovatīvās mācību metodes, studiju kursi un prakses, sekmē studiju integrāciju ar pētniecību, veicina starpdisciplinaritāti, kā arī attīsta studentu inovācijas kompetences (ja attiecināms); kādi ir būtiskākie secinājumi;* * *analīze par cita/-iem AII nozīmīga/-iem aspekta/-iem saistībā ar studiju programmu satura attīstības plāna ieviešanu.* |

|  |
| --- |
| 1. **AII organizatorisko un pārvaldības struktūru pilnveide (< 10 000 zīmes>)** |
| *Lūdzam norādīt informāciju par:*   * 1. *AII stratēģisko vērtējumu par finansējuma saņēmēja institūcijas (attīstības stratēģijas) organizatorisko un pārvaldības struktūras pilnveidi (status quo), t.i. plānotie mērķi, to sasniegšanas progress (sasniegti, daļēji sasniegti, nav sasniegti), kā arī informāciju par plānoto mērķu ieviešanas statusu, ja AII attīstības stratēģijas īstenošanas termiņš turpinās pēc 8.2.3. SAM projekta īstenošanas. Kā sasniegto rezultātu ietekmē ir mainījusies studiju vide esošajiem un topošajiem studentiem, AII administratīvajam un akadēmiskajam personālam (minot piemērus)? Stratēģisko vērtējumu aprakstīt un pamatot ar konkrētiem faktiem 2-3 rindkopās;*   2. *sasniegtajiem rezultātiem pēc būtības par šādiem aspektiem (informāciju norādot īsā un kopsavelkošā veidā):* * ***analīze par AII institucionālo/strukturālo/rezultātu pārvaldību:*** *kādas būtiskas izmaiņas (minot piemērus) veiktas AII pārvaldības struktūrā, ievērojot pārvaldības procesu, struktūrvienību un amata funkciju ārējā audita izvērtējumu (ja attiecināms); kā struktūrvienību funkciju un kompetenču analīzes rezultātā ir mainījusies struktūrvienību darba efektivitāte (minot piemērus); kā tieši pilnveidoto pārvaldības procesu ietvaros ir palielināta ārējo pušu (piemēram, darba devēji, nozaru asociācijas, pašvaldības u.c.) iesaiste dažādu institucionālo līmeņu pārvaldībā (minot piemērus); kādi ir būtiskākie secinājumi;* * ***analīze par iekšējās kvalitātes vadības sistēmu:*** *kādas būtiskas izmaiņas veiktas iekšējās kvalitātes vadības sistēmā, efektīvākai un kvalitatīvākai AII darba organizēšanai un studiju programmu kvalitātes uzraudzībai, ņemot vērā AII kvalitātes vadības sistēmas ārējo auditu (ja attiecināms) un esošo AII institucionālo/ strukturālo/rezultātu pārvaldības pilnveidi (minot piemērus); kādas būtiskas izmaiņas veiktas studiju kursa/studiju programmas kvalitātes un studiju procesa organizācijas novērtēšanai (minot piemērus); kādi ir būtiskākie secinājumi par pilnveidoto iekšējās kvalitātes vadības sistēmu;* * ***analīze par uz rezultātiem balstīto iekšējo finansēšanas modeli (ja attiecināms):*** *kādas būtiskas izmaiņas veiktas iekšējā finansēšanas modelī, ievērojot AII veikto iekšējā finansēšanas modeļa ārējo izvērtējumu, finanšu un grāmatvedības politikas novērtējumu, kā arī citus AII veiktos izvērtējumus; kādas būtiskas izmaiņas veiktas uz individuālo sniegumu orientētas atalgojuma un motivācijas sistēmas pilnveidei, ņemot vērā atalgojuma un motivācijas sistēmas ārējo novērtējumu (minot piemērus); kādi ir būtiskākie secinājumi;* * ***analīze par studiju programmu ekonomisko efektivitāti (ja attiecināms):*** *kādas būtiskas izmaiņas veiktas AII esošo studiju programmu piedāvājumā (minot piemērus), ņemot vērā analīzes (izvērtējuma) rezultātus par studiju programmu un studiju vietas izmaksām un izcenojuma noteikšanu; kādi ir būtiskākie secinājumi;* * ***analīze par AII ieviestajiem pārvaldības e-risinājumiem:*** *kādi pārvaldības e-risinājumi ieviesti un kā tie sekmē AII (stratēģiskās) pārvaldības efektivitāti; kādi ir būtiskākie ieguvumi AII vadībai/administratīvajam/akadēmiskajam personālam un studējošajiem (minot piemērus); kādi ir būtiskākie secinājumi un turpmākās attīstības vajadzības;* * ***analīze par akadēmiskā godīguma (akadēmiskās integritātes) stiprināšanu****: kādi akadēmiskā godīguma pasākumi ieviesti (minot piemērus); vai minētie akadēmiskā godīguma pasākumi paredz iespēju partnerībā ar citām AII ieviest vienotus akadēmiskā godīguma principus un nodrošināt vienota moduļa (koplietošanas e-risinājuma, platformas) izveidi; kādi ir būtiskākie secinājumi;* * *analīze par cita/-iem AII nozīmīga/-iem aspekta/-iem ieviešanu saistībā ar AII organizatorisko struktūru un sadarbību (internacionalizācija, sadarbība vietējā un starptautiskā mērogā, koplietošanas risinājumi u.c.).* |

|  |
| --- |
| 1. **Pārmaiņu aģentu iesaiste (< 3000 zīmes>)** |
| *Lūdzam sniegt AII redzējumu un vērtējumu par pārmaiņu aģentu iesaisti AII studiju programmu pilnveides un pārvaldības izmaiņu plānošanā un ieviešanā:*   * *kā vērtē pārmaiņu aģentu piesaisti un pienesumu pārmaiņu procesu ieviešanā/ vadībā;* * *vai ar šī brīža pieredzi AII darītu kaut ko savādāk pārmaiņu aģentu piesaistīšanā un pārmaiņu aģenta pienākumu un atbildību noteikšanā.* |

|  |
| --- |
| 1. **AII vadības personāla kompetenču pilnveide (< 3000 zīmes>)** |
| *Lūdzam sniegt AII redzējumu un vērtējumu;*   * *vai un kā vadības personāla kompetenču pilnveide ir veicinājuši pārmaiņu vadības kultūru (minot piemērus).* |

|  |  |
| --- | --- |
| 1. **Finanšu resursi (avots, apmērs)** | |
| *Finansējuma avots:* | *Finansējuma apmērs (euro)* |
| *8.2.3. SAM finansējums MK noteikumu Nr. 26 20.1. apakšpunktā „Esošo studiju programmu satura pilnveide” plānoto darbību īstenošanai* |  |
| *8.2.3. SAM finansējums MK noteikumu Nr. 26 20.2. apakšpunktā „Augstākās izglītības institūcijas organizatorisko un pārvaldības struktūru pilnveide” plānoto darbību īstenošanai* |  |
| *8.2.3. SAM finansējums MK noteikumu Nr. 26 20.3. apakšpunktā „Augstākās izglītības institūcijas kvalitātes vadības sistēmas pilnveide” plānoto darbību īstenošanai* |  |
| *8.2.3. SAM finansējums MK noteikumu Nr. 26 20.4. apakšpunktā „Augstākās izglītības institūcijas kvalitātes vadības sistēmas pilnveide” plānoto darbību īstenošanai* |  |
| *8.2.3. SAM finansējums MK noteikumu Nr. 26 20.5. apakšpunktā „Augstākās izglītības institūcijas kvalitātes vadības sistēmas pilnveide” plānoto darbību īstenošanai* |  |
| *8.2.3. SAM finansējums MK noteikumu Nr. 26 22. punktā plānoto darbību īstenošanai (attiecināms uz AII, kas īsteno pedagoģijas studiju programmas studiju virzienā „Izglītība, pedagoģija un sports”* |  |
| *8.2.1. SAM (ja attiecināms)* |  |
| *Valsts budžets* |  |
| *Citi finanšu avoti* |  |

***!*** *Pašnovērtējuma ziņojuma veidlapas 2., 3., 4., 5., un 6. punktā norāda attiecīgā rīcības virziena aprakstošo informāciju, savukārt, ja plānots pievienot datu tabulas, grafikus, attēlus u.c., tie norādāmi pašnovērtējuma ziņojuma pielikumos.*

1. *Piemēram, cilvēkresursu attīstības vajadzību un prasmju pētījumiem; esošo studiju programmu satura un struktūras analīzi; izvērtējumu par AII studiju programmu satura un mācību procesu atbilstību institūcijas pētniecības stratēģijai mērķiem un prioritātēm; studiju programmu ienesīguma analīzi; izvērtējumiem par studiju vietu pakalpojumu izmaksu novērtēšana un izcenojuma noteikšanas; atalgojuma un motivācijas sistēmas ārējo novērtējumu; AII struktūrvienību un funkciju izvērtējumu; AII pārvaldības procesu izvērtējumiem; AII iekšējā finansēšanas modeļa izvērtējumu; finanšu un grāmatvedības politikas novērtējumu; e-risinājumu ieviešanas izvērtējumiem; u.c. AII 8.2.3. SAM projektā veiktajiem izvērtējumiem.*

   *Pašnovērtējuma ziņojuma pielikumā pievieno informāciju par 8.2.3. SAM projekta ietvaros katram darbību tematiskajam blokam veiktā starptautiskā salīdzinošā izvērtējuma (peer-review), audita, pētījumu un citu izvērtējumu būtiskākajiem secinājumiem un rekomendācijām. Nepieciešamības gadījumā, pašnovērtējuma ziņojuma veidlapas attiecīgajā sadaļā norādot atsauces uz pielikumu.* [↑](#footnote-ref-1)
2. *8.2.1. specifiskais atbalsta mērķis „Samazināt studiju programmu fragmentāciju un stiprināt resursu koplietošanu” (turpmāk – 8.2.1. SAM).* [↑](#footnote-ref-2)